Hoërskool Randburg | Landloop
Landloop is 'n sportaktiwiteit wat gedurende die wintermaande vir alle leerders aangebied word. Daar word elke middag van 14:00 tot 15:00 en 17:00 tot 18:00 geoefen en laerskoolleerders is ook welkom.
Gedurende die tweede kwartaal neem ons aan die Noordelike Distrikte Liga (Engelse liga) deel.
Die verskillende afdelings waaraan ons deelneem is:
Juniors (onder 14 en onder 15):
Dogters - 4km
Seuns - 4km
Seniors (onder 16, onder 17 en onder 19):
Dogter - 4km
Seuns - 6km
Die byeenkomste vind op Maandae en Vrydae op verskillende plekke plaas. Na afloop van die vyf byeenkomste word daar 'n span, wat uit ses leerders bestaan, gekies om aan die Noordelike Distrik Kampioenskap deel te neem.
Daar is ook 'n spankompetisie. Die top drie spanne neem ook as 'n span aan die Distrik Kampioenskap deel. Na afloop van die Noordelike Distrik Kampioenskap vind die Interdistrik Byeenkoms plaas. Tydens hierdie byeenkoms ontvang die wenners medaljes en pryse.
Gedurende die derde kwartaal neem ons aan die Afrikaanse liga deel. Daar is gewoonlik net een of twee byeenkomste waarna ses leerders gekies word om aan die Gauteng Kampioenskap deel te neem en later aan die Suid-Afrikaanse Landloop Kampioenskap.
Daar is ook 'n groot groep atlete wat aan die klubkompetisies op Saterdae deelneem.
Noord-Vaal-kompetisie (ou Direkteurstrofee)
Die span moet kwalifiseer in al vier afdelings om deur te gaan na die Noord-Vaalkompetisie.
Copyright © 2019. Hoërskool Randburg. Send Gifts